Publication: Magyar Közlöny
Issue: MK-2003-22 (Year: 2003, Number: 22)
Era: 1990-2004
Section: szóló 62/2000. (IX. 15.) FVM rendelet szerinti vizsgálati
Paragraph Index: 768

(2) Az (1) bekezdésben meghatározott igazolás kiállításának feltétele, hogy a kvóta elszámolásával egyidejûleg, de legkésõbb a kvóta érvényességi idejének lejártát követõ tizenöt napon belül az AIK-nál bemutassák a kiléptetést igazoló vámáru-nyilatkozat 3. számú példányának másolatát, amelynek hátoldalán nyilatkozni kell arról, hogy a másolati példány az eredetivel mindenben megegyezik. A kiléptetést igazoló vámáru-nyilatkozat 3. számú példányának másolatához csatolni kell továbbá az illetékes Állomás ellenõre által kiállított, az exportált alma minõségét és mennyiségét igazoló vizsgálati bizonyítványt, továbbá az e rendelet 5. számú melléklete szerinti nyilatkozatot. A személyesen, illetõleg a támogatásra jogosult (a továbbiakban: igénylõ) megbízottja által vagy postai úton (tértivevénnyel) az AIK címére eljuttatott vámáru-nyilatkozathoz mellékelni kell egy bélyeggel bérmentesített, az igénylõ nevére megcímzett válaszlevél-borítékot és a kiállított tértivevényt.

Source: https://magyarkozlony.hu/hivatalos-lapok/5ea3ae8805fe12f9d11ea8b652638a022f15ef54/dokumentumok/97dea4b4dfc83081a29a9325593732a734d30009/letoltes